***MINUTA***

***dezbaterii publice a proiectului Legii privind statutul cadrelor militare, gradaţilor şi soldaţilor***

În conformitate cu prevederile *Legii nr. 52/2003 privind transparenţa decizională în administraţia publică*, în data de **25.07.2016**, la sediul Ministerului Apărării Naţionale, a fost organizată **şedinţa publică** având ca obiect ***proiectul Legii privind statutul cadrelor militare, gradaţilor şi soldaţilor.***

La dezbatere au **participat:**

**1. Reprezentanţi ai co-iniţiatorilor:**

- Ministerul Afacerilor Interne**:** comisar-şefde poliţie Dana Adelina; comisar-şef de poliţie Crăciun Mihai;

- Serviciul Român de Informaţii: Toropoc Andra, Lupescu Mirela;

- Serviciul de Telecomunicaţii Speciale: col. Grigore Daniel, col. Şerbănoiu Cătălin,

- Serviciul de Protecţie şi Pază: col. Alexandru Ioan, col. Dobrescu.

- Ministerul Apărării Naţionale: col. Zanfir Constantin, col. Vasile Florin, col. Chiper Sorin, lt. Târdoiu Marius, col. Radi Eduard.

**2. Reprezentanţi ai următoarelor organizaţii:**

- **Federaţia Militarilor din România:** Gl. bg. (rtr.) Gropan Nicolae;

- **Asociaţia Ofiţerilor în Rezervă din România:** Gl. lt. (r) Bălăceanu Virgil, Gl. mr. (r) Grecu Dan Florin, Col. (r) Iosif Ion;

- **Asociaţia Română de Propagandă şi Istoria Aviaţiei:** Gl. (rtr.) Rus Iosif;

**- Liga pentru Apărarea Drepturilor Pensionarilor Militari:** Plt. adj. pr. (rtr.) Cuş Gheorghe;

- **Asociaţia de Sprijin a Personalului Militar Disponibilizat:** Col. (r) Simion Constantin Gheorghe;

- **ANDLIC**: Col. (r) Bucoveanu Eugen;

- **Asociaţia Militarilor Participanţi în Teatrele de Operaţiuni**: Col. (r) Conţ George;

- **Liga Militarilor Profesionişti**: Cap. Albu Dănuţ, Cap. Lupu Mugurel, Pintea Emilian-Valentin, Cap. Udrea Adrian;

- **Asociaţia Diplomaţilor Militari în Rezervă şi Retragere**: Col. (r) Toader Ion;

- **Asociaţia Cadrelor Militare de Chimie Militară în Rezervă şi Retragere**: Gl. bg. (r) Ignat Vasile;

**- Asociaţia Ofiţerilor de Geniu în Rezervă şi Retragere:** Col. (r) Pop Teodor;

**- Romil Filiala Bucureşti**: Col. (r) Tudor Marian;

- **Romil Filiala Craiova:** Gheorghiţă Ion;

- **Romil Craiova:** Sandru Dan;

- **Liga Navală Română – Filiala Bucureşti**: Cdor. (r) Brădeanu;

- **Liga Maiştrilor Militari de Marină**: Mm. pr. (r) Radu Nicolae;

- **Asociaţia Cadrelor Militare în Rezervă şi Retragere din Serviciul de Protecţie şi Pază**: Gl. bg. (r) Rotaru Filip;

- **Asociaţia Cadrelor Militare în Rezervă şi Retragere din Serviciul de Informaţii Externe:** Col. (r) Iordache Gheorghe;

- **Grupul de Sprijin Total**: Col. (r) Mateescu Ştefan, Col. (r) Stan Constantin.

Şedinţa publică a fost deschisă de către domnul col. dr. Zanfir Constatin, care a precizat scopul şi obiectivele urmărite prin organizarea şedinţei publice şi a propus modul de desfăşurare a şedinţei în vederea asigurării posibilităţii analizării propunerilor şi sugestiilor de natură să ajute la îmbunătăţirea reglementării. S-a precizat faptul că în cadrul procedurii dezbaterii publice au fost primite o serie de propuneri şi observaţii din partea unor asociaţii/ organizaţii, precum şi din partea unor persoane fizice, care urmează a fi analizate şi vor sta la baza definitivării proiectului, alături de propunerile pertinente primite în cadrul şedinţei publice, ce vor fi valorificate în cuprinsul proiectului.

Gl. bg. (rtr.) Gropan Nicolae,gl. mr. (r) Grecu Dan Florin, gl. lt.(r) Bălăceanu Virgil au susţinut propunerile prezentate în tabelul alăturat.

Totodată, participanţii la dezbatere au invocat faptul că se creează discriminări între militari şi poliţişti, făcându-se referire aici la stagiile minime în grad (Gl. bg. Rotaru Filip), iar într-o altă intervenţie se menţionează că statutul nu defineşte cine este militar, poliţist sau funcţionar public cu statut special (Col. (r) Tudor Marian). În subsidiar, s-a subliniat faptul că proiectul de act normativ încalcă Constituţia şi alte acte normative şi prin acest statut se creează o dispută între Ministerul Afacerilor Interne şi Ministerul Apărării Naţionale (Col. (r) Simion Constantin).

În cadrul dezbaterii, au fost invocate situaţii juridice şi observaţii care exced domeniului de reglementare al proiectului aflat în dezbatere, cum ar fi: adoptarea O.u.G. nr. 57/2015 sau promovarea proiectului de hotărâre a Guvernului privind Strategia militară a României, necesitatea reglementării militarului în termen, având în vedere mediul de securitate regional şi deficitul pe linie de rezervă sau că solda funcţiei de bază a soldaţilor şi gradaţilor profesionişti este mai mică decât salariul minim de economie.

**Comentariile reprezentanţilor MApN:**

- şedinţa are ca obiect dezbaterea proiectului *Legii privind statutul cadrelor militare, gradaţilor şi soldaţilor,* nu suntem în cadrul legal constituit pentru a dezbate propuneri *de lege ferenda*;

- procedural, a fost respectată legislaţia în domeniul transparenţei, organizaţiile neguvernamentale având dreptul să participe la activitate;

- la elaborarea proiectului au participat specialişti în domeniul resurselor umane din toate instituţiile co-iniţiatoare.

Proiectul definitivat după analizarea şi valorificarea propunerilor constructive formulate, va fi afişat pe site-ul instituţiei.

La încheierea tuturor discuţiilor, preşedintele şedinţei a mulţumit persoanelor prezente pentru participare şi pentru recomandările constructive formulate, precizând că acestea vor fi analizate şi, după caz, valorificate cu ocazia definitivării proiectului şi a declarat şedinţa închisă.

**ÎNTOCMIT**

**Cornelia RALEA**

**consilier juridic în cadrul Direcţiei pentru Relaţia cu Parlamentul şi asistenţă juridică a MApN**